stanford-oval/wikipedia huggingface dataset:
วันเข้าพรรษา
แหล่งข้อมูลอื่น

พระไตรปิฎก เล่มที่ 4 พระวินัยปิฎก เล่มที่ 4 มหาวรรค ภาค 1 วัสสูปนายิกขันธกะ. พระไตรปิฏกฉบับสยามรัฐ. [ออนไลน์]. เข้าถึงได้จาก
วันเข้าพรรษา.โดย พระธรรมคุณาภรณ์ (เอื้อน หาสธมโม) วัดสามพระยา กรุงเทพฯ
วันเข้าพรรษา. โดย ศ. ดร.กาญจนา นาคสกุล
วันเข้าพรรษา : ช่วงอธิษฐานจิต "ทำดี ละชั่ว". โดย  สำนักงานคณะกรรมการวัฒนธรรมแห่งชาติ กระทรวงวัฒนธรรม
ในสมัยก่อน การเดินทางไปยังสถานที่ต่าง ๆ ในฤดูฝน มีความยากลำบาก และเป็นช่วงฤดูทำไร่นาของชาวบ้าน พระพุทธเจ้าจึงวางระเบียบให้พระสงฆ์หยุดการเดินทางเพื่อประจำอยู่ ณ สถานที่ใดที่หนึ่งในช่วงฤดูฝน
เมื่อถึงวันเข้าพรรษา พระสงฆ์ในวัดจะรวมตัวกันอธิษฐานจำพรรษาภายในวิหารหรืออุโบสถของวัด
เทียนพรรษาในปัจจุบันใช้ประโยชน์เพียงจุดบูชาพระพุทธปฏิมา ไม่ได้ใช้ประโยชน์ในการศึกษาพระธรรมเหมือนในอดีตอีกแล้ว จึงทำให้ในปัจจุบันเริ่มมีชาวพุทธนำอุปกรณ์ไฟฟ้าที่ให้แสงสว่างไปถวายแก่พระสงฆ์แทนเทียนพรรษาซึ่งจะให้ประโยชน์มากกว่าใช้จุดบูชาเท่านั้น
ผ้าอาบน้ำฝนมีเพื่อใช้ผลัดกับผ้าสบงปกติ เพื่อปกปิดความเปลือยกายในเวลาสรงน้ำฝนของพระสงฆ์ (ปกติตามพระวินัย พระสงฆ์จะมีไตรจีวรได้เพียงรูปละ 1 สำรับเท่านั้น)
อนันต์ สัมมาทรัพย์

| อนันต์ สัมมาทรัพย์ |
| --- | --- |
ชื่อเล่น: หน่อย
เกิด: 12 ธันวาคม พ.ศ. 2487 (80 ปี) กรุงเทพมหานคร
ศิษย์เก่า: โรงเรียนปรินส์รอยแยลส์วิทยาลัย
อาชีพ: นักแสดง, นักแข่งรถ
อนันต์ สัมมาทรัพย์ (เกิด 12 ธันวาคม พ.ศ. 2487) เป็นอดีตนักแสดงอาวุโสชาวไทยโด่งดังจากการแสดงภาพยนตร์และละครหลายเรื่องโดยรับบทร้ายเสียเป็นส่วนใหญ่
ประวัติและการศึกษา

อนันต์ สัมมาทรัพย์ เป็นทั้งชื่อจริงและนามสกุลจริง มีชื่อเล่นว่า หน่อย เกิดเมื่อวันที่ 12 ธันวาคม พ.ศ. 2487 ที่กรุงเทพมหานคร เป็นบุตรชายคนโตของคุณพ่อประมวล และ คุณแม่จรัส สัมมาทรัพย์ โดยเขามีศักดิ์เป็นหลานของ ชุติมา สุวรรณรัต อดีตผู้สร้างภาพยนตร์และผู้กำกับภาพยนตร์ชื่อดัง จบการศึกษาระดับชั้นประถมศึกษาและมัธยมศึกษาที่โรงเรียนปรินส์รอยแยลส์วิทยาลัย จังหวัดเชียงใหม่ โดยในสมัยเรียนเป็นนักกรีฑา ทำให้เมื่อโตขึ้นเขาชื่นชอบการแข่งขันรถจักรยานยนต์ และรถยนต์ โดยเคยลงแข่งรถแรลลี่กับปรีดา จุลละมณฑล อดีตนักกรีฑาชื่อดัง ต่อมาได้เข้าศึกษาระดับอุดมศึกษาที่คณะวิศวกรรมศาสตร์ จุฬาลงกรณ์มหาวิทยาลัย แต่เรียนไม่จบเนื่องจากออกจากมหาวิทยาลัยเสียก่อนในช่วงปี 2
หลังออกจากมหาวิทยาลัยเขาได้เข้าทำงานที่บริษัท มอริสันกูนูสันอินเตอร์แนชั่นแนล ของอเมริกาที่สัตหีบ เป็นเวลา 2 ปี จากนั้นจึงย้ายไปทำงานที่บริษัทแซมมอน เป็นเวลา 3 ปี ปัจจุบันได้ย้ายไปใช้ชีวิตอยู่ที่ซานฟรานซิสโก สหรัฐอเมริกา
เข้าสู่วงการ

อนันต์เข้าสู่วงการจากการชักชวนของ สมชาย นิลวรรณ แมวมองชื่อดังในยุคนั้น โดยพาเข้าไปฝากที่รัชฟิล์มและได้แสดงหนังทีวีหลายเรื่อง จากนั้นได้รับการชักชวนให้แสดงภาพยนตร์โดยภาพยนตร์เรื่องแรกของอนันต์คือเรื่อง ไอ้แดง ของล้อต๊อก-สวง ทรัพย์สำรวย จากการกำกับของครูรังสี ทัศนพยัคฆ์ ที่ออกฉายเมื่อปี พ.ศ. 2516 โดยแสดงเป็นพระเอกคู่กับนางเอกชื่อดังในยุคนั้นอย่างอี๊ด-เพชรา เชาวราษฎร์ แต่ภาพยนตร์เรื่องนี้กลับไม่ประสบความสำเร็จ จากนั้นเขาก็มีผลงานทั้งภาพยนตร์และละครเรื่อยมา
ผลงาน > ภาพยนตร์

| ปี | เรื่อง | แสดงเป็น | หมายเหตุ |
| --- | --- | --- | --- |
| 2516 | ไอ้แดง |  | พระเอกเรื่องแรกและเรื่องเดียว |
| 2516 | นี่หรือชีวิต |  |  |
| 2517 | กราบที่ดวงใจ |  |  |
| 2517 | ทิพพ์ช้าง |  |  |
| 2517 | คุณหญิงนอกทำเนียบ | สุพรรณ |  |
| 2517 | ทองประกายแสด | เสี่ยเม้ง |  |
| 2518 | ตะวันลับฟ้า | นิรุทธ์ วัจนาวรรณ |  |
| 2518 | ตัณหานักบุญ | หมอโสภาด |  |
| 2518 | ชาตินักเลง |  |  |
| 2518 | มาหยารัศมี |  |  |
| 2518 | สาวสบึมส์ | วรวิทย์ |  |
| 2519 | วีรบุรุษจอมโหด |  |  |
| 2519 | จ่าทมิฬ | ร.ต.ท. คมสัน |  |
| 2519 | ไอ้แสบ | บุญเทิน |  |
| 2519 | ไก่หลง |  |  |
| 2519 | ลูกหลง |  |  |
| 2519 | แม่ปลาช่อน | นเรนทร์ |  |
| 2519 | ดรรชนีไฉไล | เพื่อนเก่า |  |
| 2519 | เพลิงแพร | อยุทธ์ |  |
| 2519 | ชุมแพ | โพน | ตัวร้าย |
| 2519 | พรายกินรี | เลิศชาย |  |
| 2519 | สายลับกระจับเหล็ก |  |  |
| 2520 | ศาลปืน |  |  |
| 2520 | ศึก 5 เสือ | ไชยธัช |  |
| 2520 | ทีใครทีมัน |  |  |
| 2520 | ลุยแหลก | เวก | ตัวร้าย |
| 2520 | ล่า | อดิศักดิ์ | ตัวร้าย |
| 2520 | เก้ายอด |  |  |
| 2521 | ยมบาลจ๋า |  |  |
| 2521 | นักเลงกตัญญู |  |  |
| 2521 | ด่านนรก |  |  |
| 2521 | ผีเพื่อนรัก |  |  |
| 2521 | เขาใหญ่ |  |  |
| 2521 | มือปืนนมสด | ฉาย |  |
| 2521 | เกวียนหัก |  |  |
| 2521 | ทุ่งลุยลาย (ชุมแพ ภาค 2) | เดี่ยว ดงลาน |  |
| 2521 | มือปืนเลือดเดือด |  |  |
| 2521 | มือปราบปืนทอง | หาญ |  |
| 2521 | มือปืนนักบุญ |  |  |
| 2521 | ลูกโดด |  |  |
| 2521 | รักระเบิด |  |  |
| 2522 | ไอ้หนุ่มตังเก |  |  |
| 2522 | ไอ้คลั่งทะเลโหด | หมึก |  |
| 2522 | หักเหลี่ยมนักเลงปืน |  |  |
| 2522 | สู้สั่งเมือง |  |  |
| 2522 | ปล้น บ้า ๆ บวมส์ ๆ |  |  |
| 2523 | สันกำแพง | บุญทัณฑ์ |  |
| 2523 | ไอ้ขุนเพลง | นายเทอด |  |
| 2523 | จับกัง กรรมกรเต็มขั้น | ด้วง |  |
| 2524 | สิงโตคำราม |  |  |
| 2524 | ดวงตาสวรรค์ | คำนึง |  |
| 2524 | เสือมังกร |  |  |
| 2524 | วันสังหาร |  |  |
| 2524 | ผึ้งแตกรัง |  |  |
| 2525 | แววมยุรา |  |  |
| 2525 | วัยสะรุ่น | วิกรม์ |  |
| 2525 | เล็บครุฑ 78 | สิงห์ เมฆพัด |  |
| 2525 | รักข้ามรั้ว |  |  |
| 2525 | ยอดรักนักสู้ |  |  |
| 2525 | เพลิงภูหลวง |  |  |
| 2525 | ดาวพระเสาร์ |  |  |
| 2525 | จ้าวนักเลงปืน |  |  |
| 2525 | คุณนายซาอุ |  |  |
| 2526 | เสน่ห์นักร้อง | หน่อย |  |
| 2526 | ไอ้เก่ง |  |  |
| 2526 | อั้งยี่ |  |  |
| 2526 | ลูบคมพยัคฆ์ | หาญ |  |
| 2526 | พยัคฆ์ร้าย 191 |  |  |
| 2526 | เกียรติศักดิ์ทหารเสือ |  |  |
| 2526 | ผู้ยิ่งใหญ่ทั้ง 9 |  |  |
| 2526 | ลำพูนดำ | แม้น |  |
| 2527 | สิงห์รถบรรทุก 2 | เสือผาด เมืองชล |  |
| 2527 | เพชรภูเรือ |  |  |
| 2527 | ไอ้หม่าลูกแม่ |  |  |
| 2527 | ผู้ใหญ่สิงห์กำนันเสือ |  |  |
| 2527 | ปืนประกาศิต |  |  |
| 2527 | นักร้องนักเลง | หน่อย |  |
| 2527 | ทุ่งผาแดง |  |  |
| 2527 | ขอโทษที ที่รัก |  |  |
| 2528 | เหยียบถิ่นเสือ |  |  |
| 2528 | ไม่ใหญ่อย่าอยู่ | หมาโคตร |  |
| 2528 | จอมโจรแพรแดง |  |  |
| 2528 | ทับพญาเสือ | ทนายภูมี |  |
| 2528 | สู้สะท้านเมือง |  |  |
| 2529 | เสือภูพาน |  |  |
| 2529 | สิงห์ต้องสู้ |  |  |
| 2542 | ดอกไม้ในทางปืน | สมอ เกาะหลัก |  |
| 2543 | สตางค์ | ฉลาด |  |
| 2544 | เชอรี่ แอน | พ.ต.อ.อดิศัย จิตตนะพัฒนา |  |
| 2544 | มือปืน/โลก/พระ/จัน | พ.ต.อ.เถกิง เฉลิมหล้า (ตำรวจเล็ก) |  |
ละคร

2542 ดาวคนละดวง
2542 รักไร้พรมแดน
2543 หัวใจสองภาค
2543 ชาติมังกร (รับเชิญ)
2544 แม่โขง (รับเชิญ)
2545 หัวใจไกลปืนเที่ยง
2547 แหวนทองเหลือง (รับเชิญ)
สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง

| --- | --- |
School of Cosmetic Science, Mae Fah Luang University

ชื่อย่อ: COS / MFU.
คติพจน์: "สำนักวิชาชั้นนำด้านวิทยาศาสตร์เครื่องสำอางและความงามระดับอาเซียน"
สถาปนา: 28 มกราคม พ.ศ. 2548 (20 ปี)
คณบดี: รศ.ดร.ภญ.วันดี รังสีวิจิตรประภา
ที่อยู่: •  มหาวิทยาลัยแม่ฟ้าหลวง จังหวัดเชียงราย เลขที่ 333 หมู่ 1 ตำบลท่าสุด อำเภอเมืองเชียงราย จังหวัดเชียงราย 57100 •  หน่วยประสานงานสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง กรุงเทพมหานคร 127 อาคารปัญจภูมิ 2 ชั้น 8 ถนนสาทรใต้ แขวงทุ่งมหาเมฆ เขตสาทร กรุงเทพมหานคร 10120
เพลง: เราคือวิทยาศาสตร์เครื่องสำอาง มฟล.
สี:   สีบานเย็น
เว็บไซต์: สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง
สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง (อังกฤษ: School of Cosmetic Science, Mae Fah Luang University) จัดตั้งขึ้นเมื่อปี พ.ศ. 2548 นับเป็นสำนักวิชาลำดับที่ 7 ของมหาวิทยาลัยแม่ฟ้าหลวง และเป็นมหาวิทยาลัยแห่งแรกของประเทศไทยที่เปิดสอนเกี่ยวกับศาสตร์ทางด้านวิทยาศาสตร์เครื่องสำอาง สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง ได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก
ประวัติ

สำนักวิชาวิทยาศาสตร์เครื่องสำอาง เปิดสอนหลักสูตรวิทยาศาสตร์เครื่องสำอางและหลักสูตรเทคโนโลยีความงามเป็นแห่งแรกของประเทศไทย ก่อตั้งในปี พ.ศ. 2548 โดยดำริของท่านอธิการบดี รองศาสตราจารย์ ดร. วันชัย ศิริชนะ และคณบดีคนแรกของสำนักวิชา รองศาสตราจารย์ ดร. พรรณวิภา กฤษฎาพงษ์ ที่มีวิสัยทัศน์อันยาวไกล เล็งเห็นว่าธุรกิจอุตสาหกรรมเครื่องสำอางและความงามมีการเติบโตสูงและมีศักยภาพในการเป็นส่วนหนึ่งในการพัฒนาประเทศได้ แต่ยังขาดบุคลากรที่จบการศึกษาโดยตรงเพื่อรองรับการทำงานในสาขาวิชานี้ โดยในปีแรกได้เปิดสอนหลักสูตรวิทยาศาสตร์เครื่องสำอางทั้งในระดับปริญญาตรีซึ่งเปิดสอน ณ มหาวิทยาลัยแม่ฟ้าหลวง จ.เชียงราย และระดับปริญญาโท ซึ่งเปิดสอน ณ อาคารปัญจภูมิ ถ.สาทรใต้ กรุงเทพฯ ขึ้นเป็นแห่งแรกของประเทศไทย โดยมีวัตถุประสงค์เพื่อผลิตกำลังคนรองรับการเติบโตของธุรกิจอุตสาหกรรมของประเทศ
ในปี พ.ศ. 2552 ได้เปิดสอนหลักสูตรเทคโนโลยีความงาม ในระดับปริญญาตรี โดยเน้นผลิตบัณฑิตเพื่อให้มีความเชี่ยวชาญด้านการพัฒนาบุคลิกและความงามของบุคคล รองรับธุรกิจความงามที่มีการเติบโตอย่างสูงในปัจจุบัน และในปี พ.ศ. 2553 สำนักวิชาได้เปิดหลักสูตรวิทยาศาสตร์เครื่องสำอาง ในระดับปริญญาเอกขึ้น เพื่อผลิตบัณฑิตที่มีความเชี่ยวชาญสูงในด้านการวิจัยทางวิทยาศาสตร์เครื่องสำอางและเป็นกำลังสำคัญของการวิจัยด้านวิทยาศาสตร์เครื่องสำอางเพื่อพัฒนาประเทศต่อไป
หลักสูตร

ปัจจุบัน สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
| หลักสูตรที่เปิดสอนในสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง> ระดับปริญญาตรี | หลักสูตรที่เปิดสอนในสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง> ระดับปริญญาโท | หลักสูตรที่เปิดสอนในสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง> ระดับปริญญาเอก | หลักสูตรที่เปิดสอนในสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง>  |
| --- | --- | --- | --- |
| หลักสูตรวิทยาศาสตรบัณฑิต (วท.บ.) สาขาวิชาวิทยาศาสตร์เครื่องสำอาง สาขาวิชาเทคโนโลยีความงาม | หลักสูตรวิทยาศาสตรมหาบัณฑิต (วท.ม.) สาขาวิชาวิทยาศาสตร์เครื่องสำอาง  สาขาวิชานวัตกรรมวิทยาศาสตร์เครื่องสำอางเชิงสร้างสรรค์ | หลักสูตรปรัชญาดุษฎีบัณฑิต (ปร.ด.) สาขาวิชานวัตกรรมวิทยาศาสตร์เครื่องสำอางเชิงสร้างสรรค์ |  |
ทำเนียบคณบดี

คณบดีสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
| 0 | 1 | 2 |
| --- | --- | --- |
ทำเนียบคณบดีสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง 
| รายนามคณบดี | ระยะเวลาในการดำรงตำแหน่ง |  |
| 1. รองศาสตราจารย์ ดร. พรรณวิภา กฤษฎาพงษ์ | พ.ศ. 2548 - พ.ศ. 2551 |  |
| 2. รองศาสตราจารย์ ดร. พรรณวิภา กฤษฎาพงษ์ (ครั้งที่ 2) | พ.ศ. 2552 - พ.ศ. 2555 |  |
| 2. ผู้ช่วยศาสตราจารย์ ดร. ภาณุพงษ์ ใจวุฒิ | พ.ศ. 2557 - พ.ศ.2565 |  |
| 3. รองศาสตราจารย์ ดร. ภญ. วันดี รังสีวิจิตรประภา | พ.ศ. 2565 - ปัจจุบัน |  |
ดูเพิ่ม

มหาวิทยาลัยแม่ฟ้าหลวง
รายชื่อคณะวิทยาศาสตร์ในประเทศไทย
แหล่งข้อมูลอื่น

เว็บไซต์มหาวิทยาลัยแม่ฟ้าหลวง
เว็บไซค์สำนักวิชาเครื่องสำอาง มหาวิทยาลัยแม่ฟ้าหลวง เก็บถาวร 2021-01-16 ที่ เวย์แบ็กแมชชีน
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
สำนักวิชาวิทยาศาสตร์ มหาวิทยาลัยแม่ฟ้าหลวง

| --- | --- |
School of Science, Mae Fah Luang University

ชื่อย่อ: SCI / MFU.
คติพจน์: "สำนักวิชาวิทยาศาสตร์ เป็นสำนักวิชาที่มีความเป็นเลิศทางด้านวิทยาศาสตร์และเทคโนโลยีในระดับสากล"
สถาปนา: 25 สิงหาคม พ.ศ. 2541 (26 ปี)
คณบดี: รศ.ดร.สุรัตน์ ละภูเขียว
ที่อยู่: 333 หมู่ 1 ตำบลท่าสุด อำเภอเมืองเชียงราย จังหวัดเชียงราย 57100
สี:   สีเหลือง
เว็บไซต์: สำนักวิชาวิทยาศาสตร์สุขภาพ มหาวิทยาลัยแม่ฟ้าหลวง
สำนักวิชาวิทยาศาสตร์ มหาวิทยาลัยแม่ฟ้าหลวง (อังกฤษ: School of Science, Mae Fah Luang University) ก่อตั้งขึ้นพร้อมกับมหาวิทยาลัยเมื่อปี พ.ศ. 2541 เป็นสำนักวิชาแรกของมหาวิทยาลัยแม่ฟ้าหลวง เป็นสถาบันการศึกษาด้านวิทยาศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก นอกจากนี้ยังจัดการเรียนการสอนสาขาวิทยาศาสตร์พื้นฐานให้กับนักศึกษาในสำนักวิชาต่าง ๆ อีกด้วย ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ

พ.ศ. 2541 ทางสภามหาวิทยาลัยแม่ฟ้าหลวงได้จัดตั้งสำนักวิชาวิทยาศาสตร์ ขึ้นพร้อมกับมหาวิทยาลัย ซึ่งประกอบด้วยหลักสูตรระดับปริญญาตรี จำนวน 3 หลักสูตร ได้แก่หลักสูตรเทคโนโลยีชีวภาพ หลักสูตรเคมีประยุกต์ หลักสูตรวิศวกรรมวัสดุ หลักสูตรระดับปริญญาโท จำนวน 4 หลักสูตร ได้แก่หลักสูตรเทคโนโลยีชีวภาพ หลักสูตรเคมีประยุกต์ หลักสูตรวิศวกรรมวัสดุ หลักสูตรวิทยาการเชิงคำนวณ หลักสูตรระดับปริญญาเอก จำนวน 4 หลักสูตร ได้แก่หลักสูตรเทคโนโลยีชีวภาพ หลักสูตรเคมีประยุกต์ หลักสูตรวิศวกรรมวัสดุ และหลักสูตรวิทยาการเชิงคำนวณ
สำนักวิชาวิทยาศาสตร์ มหาวิทยาลัยแม่ฟ้าหลวงมีคณาจารย์รุ่นใหม่ที่มีความพร้อมในการสอนโดยใช้ภาษาอังกฤษเป็นสื่อและมีประสบการณ์ในการทำงานวิจัย เราจึงพร้อมที่จะทำงานวิจัยที่ค้นคว้าเพื่อตอบสนองต่อความต้องการทั้งในระดับภูมิภาค ชาติและนานาชาติ นอกจากนี้สำนักวิชาวิทยาศาสตร์ยังให้บริการวิชาการแก่สังคมและไม่ลืมที่จะอนุรักษ์วัฒนธรรม และสิ่งแวดล้อมอีกด้วย
หลักสูตร

| หลักสูตรที่เปิดสอนในสำนักวิชาวิทยาศาสตร์ มหาวิทยาลัยแม่ฟ้าหลวง |
| --- | --- | --- |

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
| หลักสูตรวิทยาศาสตรบัณฑิต (วท.บ.) สาขาวิชาเทคโนโลยีชีวภาพ สาขาวิชาเคมีประยุกต์ หลักสูตรวิศวกรรมศาสตรบัณฑิต (วศ.บ.) สาขาวิชาวิศวกรรมวัสดุ | หลักสูตรวิทยาศาสตรมหาบัณฑิต (วท.ม.) สาขาวิชาเคมีประยุกต์  สาขาวิทยาศาสตร์ชีวภาพ  สาขาวิทยาการเชิงคำนวณและข้อมูล  สาขาวิชานวัตกรรมวัสดุเพื่อความยั่งยืน | หลักสูตรปรัชญาดุษฎีบัณฑิต (ปร.ด.) สาขาวิชาเคมีประยุกต์  สาขาวิทยาศาสตร์ชีวภาพ  สาขาวิทยาการเชิงคำนวณและข้อมูล  สาขาวิชานวัตกรรมวัสดุเพื่อความยั่งยืน |
คณบดี

ทำเนียบคณบดีสำนักวิชาวิทยาศาสตร์ มหาวิทยาลัยแม่ฟ้าหลวง
| 0 | 1 | 2 |
| --- | --- | --- |
ทำเนียบคณบดีสำนักวิชาวิทยาศาสตร์ มหาวิทยาลัยแม่ฟ้าหลวง
| รายนามคณบดี | ระยะเวลาในการดำรงตำแหน่ง   |  |
| 1. รศ.มณฑล สงวนเสริมศรี (รักษาการคณบดี) | 9 มีนาคม พ.ศ. 2542 - 29 กันยายน พ.ศ. 2542 |  |
| 2. ดร.ศรัณย์  โปษยะจินดา (รักษาการคณบดี) | 30 กันยายน พ.ศ. 2542 - 15 มิถุนายน พ.ศ. 2546 |  |
| 3. ศ. ดร.สุจินต์  จินายน (รักษาการคณบดี) | 16 มิถุนายน พ.ศ. 2546 - 30 กันยายน พ.ศ. 2547 |  |
| 4. Prof. Dr.John Keith Syers (รักษาการคณบดี) | 1 ตุลาคม พ.ศ. 2547 - 1 ตุลาคม พ.ศ. 2550 |  |
| 5. ศ.ดร.สิริวัฒน์ วงษ์ศิริ | 1 ตุลาคม พ.ศ. 2551 - 31 ธันวาคม พ.ศ. 2554 |  |
| 6. รศ.กัลณกา สาธิตธาดา (รักษาการคณบดี) | 1 มกราคม พ.ศ. 2554 - 30 มิถุนายน พ.ศ. 2554 |  |
| 7. รศ.ดร.ชยาพร  วัฒนศิริ (รักษาการคณบดี) | 1 กรกฎาคม พ.ศ. 2554 - 31 ตุลาคม พ.ศ. 2554 |  |
| 8. ผศ.ดร.ตวงรักษ์  นันทวิสารกุล | 1 พฤศจิกายน พ.ศ. 2554 - 30 เมษายน พ.ศ. 2557 |  |
| 9. ผศ.ดร.รุ่งโรจน์  นิลทอง (รักษาการคณบดี) | 1 พฤษภาคม พ.ศ. 2557 - พ.ศ. 30 เมษายน 2558 |  |
| 10. ดร.อมร  โอวาทวรกิจ (รักษาการคณบดี) | 1 พฤษภาคม พ.ศ. 2558 - 31 มกราคม พ.ศ. 2559 |  |
| 11. รศ.ดร.สมศักดิ์  อภิสิทธิวาณิช | 1 กุมภาพันธ์ พ.ศ. 2559 - 15 กรกฎาคม พ.ศ. 2560 |  |
| 12. ผศ.ดร.อุไรวรรณ อินต๊ะถา | 16 กรกฎาคม พ.ศ. 2560 - 15 พฤษภาคม พ.ศ. 2562 (รักษาการคณบดี) 16 พฤษภาคม พ.ศ. 2562 - 15 พฤศจิกายน พ.ศ. 2566 (คณบดี) |  |
| 13. รศ.ดร.สุรัตน์ ละภูเขียว | 16 พฤศจิกายน พ.ศ. 2566 - ปัจจุบัน |  |
ดูเพิ่ม

มหาวิทยาลัยแม่ฟ้าหลวง
รายชื่อคณะวิทยาศาสตร์ในประเทศไทย
แหล่งข้อมูลอื่น

เว็บไซต์มหาวิทยาลัยแม่ฟ้าหลวง
เว็บไซต์สำนักวิชาวิทยาศาสตร์ มหาวิทยาลัยแม่ฟ้าหลวง
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
มวยสากล

| --- | --- |
การแข่งขันมวยสากล
มุ่งเน้น: การชก, การโจมตี
ประเทศต้นกำเนิด: ก่อนประวัติศาสตร์
ต้นตำรับ: มวยมือเปล่า
กีฬาโอลิมปิก: 688 ปีก่อนคริสต์ศักราช (กรีกโบราณ) พ.ศ. 2447 (สมัยใหม่)
มวยสากล (อังกฤษ: Boxing) เป็นศิลปะการต่อสู้ชนิดหนึ่งที่สู้กันด้วยหมัดทั้ง 2 ข้าง มีการแข่งขันตั้งแต่สมัยกีฬาโอลิมปิกยุคโบราณ และเป็นที่นิยมมาจนถึงปัจจุบัน
มวยสากล จะกำหนดการให้คะแนน ถ้าไม่มีฝ่ายไหนแพ้ชนะน็อก จะตัดสินจากคะแนนรวมยกที่ 12 คือยกสุดท้าย
ต้นกำเนิดมวยสากล

มวยสากลเป็นศิลปะการต่อสู้ที่มีมาแต่โบราณ โดยเป็นการต่อสู้ด้วยมือเปล่าของทหารในสนามรบ และกลายเป็นเกมกีฬาในการแข่งขันโอลิมปิคยุคโบราณ โดยที่นักมวยในยุคนั้นไม่มีการจำกัดน้ำหนัก ไม่สวมเครื่องป้องกันตัว และไม่จำกัดว่าต้องใช้ได้เพียงหมัด สามารถกัดหรือถองคู่ต่อสู้ได้ โดยไม่มีกติกามากนัก เพียงแต่นักมวยทั้งคู่ต้องถอดเสื้อผ้าให้หมดทั้งตัว เพื่อไม่ให้ซ่อนอาวุธเอาไว้ จนกระทั่งในปี พ.ศ. 2236 เจมส์ ฟิกก์ (James Figg) ผู้ชนะเลิศการต่อสู้ด้วยมือเปล่าชาวอังกฤษได้กำหนดกฎกติกาในการชก จนได้รับการเรียกขานว่าเป็น "บิดาแห่งมวยสากล" และต่อมาก็ได้มีผู้สร้างนวมขึ้นมา แต่ยังไม่มีการใช้ จนกระทั่งในปี พ.ศ. 2432 จอห์น แอล ซัลลิแวน (John L. Sulrivan) ผู้ชนะเลิศการชิงแชมป์มวยด้วยมือเปล่า ประกาศว่าจะไม่ขอขึ้นชกด้วยมือเปล่าอีกต่อไป เป็นจุดเริ่มต้นของการชกด้วยการสวมนวม และได้พัฒนาจนมาเป็นเกมกีฬาที่มีกติกาชัดเจนเช่นในปัจจุบัน
กติกามวยสากล

กติกาในการชก
การชั่งน้ำหนัก ให้กระทำภายในเวลา ๙.๐๐-๑๒.๐๐ น. ถ้าน้ำหนักเกินมีสิทธิ์ไปวิ่งลดน้ำหนักแล้วกลับมาชั่งได้อีกภายในเวลาที่กำหนด  การแข่งขันจะต้องไม่เริ่มขึ้นก่อน ๓ ชั่วโมงเต็มหลังจากกำหนดเวลาชั่งน้ำหนักสิ้นสุดลง
จำนวนยกในการแข่งขัน ถ้าเป็นมวยสมัครเล่นอาจชก ๓ ยก (บางแห่งอาจชก ๕  ยก)  ยกหนึ่งใช้เวลา ๓ นาที หยุดพักระหว่างยก ๑ นาที นักมวยอาชีพอาจชก ๑๐  ๑๒  หรือ  ๑๕  ยก แต่ระยะหลังไม่ค่อยชก ๑๕ ยกกันแล้วเพราะนักมวยเหนื่อย ชกไม่ไหว
กรรมการ  การชกมวยสมัครเล่นมีกรรมการ ๕ คน มวยสากลมี ๓ คน บางหนกรรมการห้ามบนเวทีก็มีสิทธิ์ให้คะแนนด้วย
การตัดสิน
- ชนะโดยน็อกเอาต์  คือ  เมื่อทำให้คู่ต่อสู้ล้มลงกับพื้นเวที  หรือยืนพับหมดสติอยู่กับเชือก ไม่สามารถที่จะชกหรือป้องกันตัวต่อไปได้อีกภายใน ๑๐ วินาที คือกรรมการได้นับ ๑  ถึง ๑๐ แล้ว  กรณีที่นักมวยผู้ล้มสามารถลุกขึ้นได้ก่อนที่กรรมการจะนับ ๑๐ และพร้อมที่จะชกต่อไปได้ กรรมการจะนับต่อไปจนถึง๘ เสียก่อนจึงให้ชกต่อ
- ชนะเทคนิเกิลน็อกเอาต์ หมายถึง ทำให้คู่ต่อสู้ตกเป็นฝ่ายเสียเปรียบอย่างมาก และกรรมการผู้ชี้ขาดเห็นว่าไม่มีทางจะเอาชนะได้  หรือนักมวยคนใดไม่สามารถจะชกต่อไปได้อีกภายหลังที่ได้หยุดพักระหว่างยกแล้ว  หรือถ้านักมวยได้รับบาดเจ็บมีแผลฉกรรจ์  ผู้ชี้ขาดเห็นว่าถ้าชกต่อไปจะเป็นอันตรายร้ายแรง สำหรับกรณีนี้ กรรมการอาจปรึกษานายแพทย์สนาม
การให้คะแนน  ยกหนึ่ง  ๆ  มี  ๑๐ คะแนน เมื่อหมดยกกรรมการจะให้คะแนนแก่นักมวยที่ชกดีกว่า ๑๐ คะแนน และให้คะแนนผู้เสียเปรียบลดน้อยไปตามลำดับความเสียเปรียบ  ถ้าชกได้สูสีกันให้คนละ ๑๐ คะแนน  นอกจากนั้นยังมีหลักเกณฑ์พอสรุปได้ดังนี้
เมื่อกรรมการเตือนนักมวยคนใดที่ทำฟาวล์ ให้หักคะแนนผู้นั้น ๑ คะแนน โดยให้สัญญาณมือแก่กรรมการผู้ให้คะแนน
ผู้ชนะที่ชกได้จะแจ้งทั้งยก และชกคู่ต่อสู้ล้ม ๑ ครั้ง ถึงนับหรือชกข้างเดียว ได้รับ ๑๐ คะแนน ผู้แพ้ได้ ๘ คะแนน
ผู้ชนะที่ชกข้างเดียวทั้งยกและยังชกคู่ต่อสู้ล้มถึงนับมากกว่า  ๑ ครั้งขึ้นไป จะได้รับ ๑๐ คะแนน ผู้แพ้ได้ ๗ คะแนน
อุปกรณ์

เนื่องจากการชกมวยเป็นกีฬาที่มีการชกซ้ำด้วยมืออย่างรุนแรง จึงจำเป็นต้องใช้มาตรการป้องกันเพื่อปกป้องกระดูกมือ โค้ชส่วนใหญ่จะไม่อนุญาตให้นักมวยฝึกซ้อมและต่อยมวยจำลองโดยไม่พันข้อมือและสวมถุงมือมวย เสื้อผ้าสำหรับการต่อยมวยจำลองจะมีการบุฟองน้ำมากกว่าเสื้อผ้าที่ใช้ตีเป้าเล็กน้อย ผ้าพันมือใช้สำหรับยึดกระดูกข้อมือ และถุงมือใช้เพื่อปกป้องมือจากการบาดเจ็บ ทำให้นักมวยสามารถออกแรงชกได้แรงขึ้นมากกว่าหากไม่ใช้ ถุงมือมวยเป็นสิ่งจำเป็นในการแข่งขันตั้งแต่ปลายศตวรรษที่สิบเก้า แม้ว่าถุงมือมวยสมัยใหม่จะหนักกว่าถุงมือที่นักมวยในต้นศตวรรษที่ยี่สิบใช้ ก่อนการชก นักมวยทั้งสองต้องตกลงกันเรื่องน้ำหนักของถุงมือที่จะใช้ในการชก โดยเข้าใจว่า ถุงมือที่เบากว่าทำให้นักชกต่อยอย่างรุนแรงขึ้นได้ แบรนด์ของถุงมือก็มีผลต่อความแรงของหมัดด้วย ดังนั้นสิ่งเหล่านี้มักได้รับการตกลงก่อนการแข่งขันเช่นกัน
ที่กันฟันมีความสำคัญในการปกป้องฟัน และเหงือกจากการบาดเจ็บ รวมทั้งช่วยผ่อนปรนขากรรไกร ลดโอกาสที่จะถูกน็อคเอาท์ นักมวยทั้งสองต้องสวมรองเท้าพื้นอ่อนเพื่อลดความเสียหายจากการเหยียบเท้าทั้งโดยไม่ตั้งใจหรือจงใจ รองเท้าบู๊ตมวยแบบเก่ามักจะมีลักษณะคล้ายรองเท้าบู๊ตของนักมวยปล้ำอาชีพ แต่ว่ารองเท้ามวยสมัยใหม่มักจะคล้ายกับรองเท้ามวยปล้ำสมัครเล่น
นักมวยจะฝึกฝนทักษะของตนกับกระสอบทรายหลายประเภท กระสอบทรายขนาดเล็กที่มีลักษณะหยดน้ำใช้ในการฝึกปฏิกิริยาและทักษะการชกซ้ำๆ ในขณะที่กระสอบทรายทรงกระบอกขนาดใหญ่ที่บรรจุทราย สารทดแทนสังเคราะห์ หรือแม้แต่น้ำใช้ในการฝึกฝนการชกอย่างแรงและการเคลื่อนไหวตัว
มวยสากลในทวีปเอเชีย

อนุสาวรีย์โผน กิ่งเพชร แชมป์โลกคนแรกของไทย ที่อำเภอหัวหิน จังหวัดประจวบคีรีขันธ์ บ้านเกิดของโผน
ปานโช วิลลา แชมป์โลกคนแรกของฟิลิปปินส์และของเอเชีย
ไฟติง ฮาราดะ แชมป์โลกผู้ยิ่งใหญ่ของญี่ปุ่น
คริส จอห์น แชมป์โลกของอินโดนีเซีย ผู้เกือบทำลายสถิติการป้องกันตำแหน่งมากครั้งที่สุดของนักมวยชาวเอเชียของเขาทราย แกแล็คซี่ ได้สำเร็จ
โยโก กูชิเก็ง แชมป์โลกที่ป้องกันตำแหน่งได้มากครั้งที่สุดของญี่ปุ่น
แมนนี ปาเกียว แชมป์โลกผู้ยิ่งใหญ่ของฟิลิปปินส์ และเป็นนักมวยคนแรกของโลกที่ได้แชมป์โลกถึง 8 รุ่น
กีฬามวยสากลแพร่หลายเข้าสู่เอเชียครั้งแรกที่ประเทศฟิลิปปินส์ผ่านทางสหรัฐอเมริกา เริ่มแพร่หลายเข้าสู่ทวีปเอเชียหลังจากสงครามสหรัฐอเมริกา-สเปนเมื่อ พ.ศ. 2441 ผลของสงคราม สเปนต้องยกฟิลิปปินส์ให้สหรัฐอเมริกา มวยสากลแพร่จากสหรัฐเข้าสู่ฟิลิปปินส์ โดยเฉพาะที่มะนิลา มีนักมวยจากฟิลิปปินส์ไปชกที่สหรัฐมากโดยเฉพาะที่ฮาวาย จากนั้นจึงแพร่หลายต่อไปยังญี่ปุ่นวงการมวยในเอเชียซบเซาในช่วงสงครามโลกครั้งที่ 2 และฟื้นตัวอีกครั้งหลังสงคราม มวยสากลเป็นที่นิยมในญี่ปุ่นหลังสงคราม การชกมวยสากลระดับนานาชาติครั้งแรกในญี่ปุ่นเริ่มเมื่อ พ.ศ. 2467 ที่โตเกียวโดยเทอิโกะ โอกิโน ขึ้นชกกับยัง กอนซาเลซจากฟิลิปปินส์ ผลการชกปรากฏว่าเสมอกัน
ในประเทศญี่ปุ่นมีการตั้งสมาคมมวยแห่งญี่ปุ่นเมื่อ พ.ศ. 2489 และเปลี่ยนเป็นคณะกรรมการมวยแห่งญี่ปุ่นใน พ.ศ. 2495 ขณะเดียวกัน ฟิลิปปินส์ก็มีการจัดตั้งองค์กรขึ้นดูแลกีฬามวยสากลอย่างเป็นทางการส่วนในระดับภูมิภาค ฟิลิปปินส์ ญี่ปุ่น และไทย ทั้ง 3 ประเทศนี้เป็นประเทศร่วมก่อตั้งสหพันธ์มวยภาคตะวันออกไกลและแปซิฟิก (OPBF)
บุคคลสำคัญในวงการมวยสากลเอเชียยุคเริ่มต้นได้แก่ ยูจิโร่ วาตานาเบะ [ja] นักมวยที่ผันตัวเองเป็นโปรโมเตอร์ วาตานาเบะไปชกมวยในสหรัฐตั้งแต่ พ.ศ. 2453 กลับมาโตเกียวเมื่อ พ.ศ. 2464 และตั้งค่ายมวยขึ้น คนอื่นๆที่มีบทบาทสำคัญคือ ซัม อิชิโนเซะ ชาวฮาวาย เกิดเมื่อเดือนพฤศจิกายน พ.ศ. 2451 มีพ่อแม่เป็นชาวญี่ปุ่น เขาเข้าสู่วงการมวยโดยเริ่มจากการเป็นเทรนเนอร์ ช่วงหลังสงครามโลกเขาได้เปลี่ยนมาเป็นโปรโมเตอร์และผู้จัดการ อีกคนคือโลเป ซาเรียล นายหน้าและผู้จัดการนักมวยชาวฟิลิปปินส์ที่มีส่วนสร้างนักมวยระดับแชมป์โลกหลายคน เช่น แฟลซ อีลอสเด้ โยชิโอะ ชิราอิ และแสนศักดิ์ เมืองสุรินทร์